armé
Store norske leksikon,Samfunn,Forsvar og sikkerhet,Militærvesen,Hær og landforsvar
Armé, betegner (generelt) en hærstyrke (hær), eller (spesifikt) en operativ enhet innenfor en hær, som selvstendig kan utføre militære operasjoner.
Som en samlet styrke (enhet) består en armé tradisjonelt av 100 000–200 000 soldater, organisert i korps, med divisjoner og brigader. En armé består av to eller flere armékorps med støtteavdelinger (vestlig terminologi, også kalt feltarmé) eller tre eller flere divisjoner med støtteavdelinger (østlig terminologi). Støtteavdelinger kan være rakettavdelinger, tungt artilleri, rekognoserings- og observasjonsfly, luftvern, ingeniøravdelinger, forsyningsorganer og annet.Flere armeer kan slås sammen til en armégruppe (vestlig terminologi) eller front (østlig terminologi).I mange land er armé et sammenfattende begrep for de samlede landstridskrefter (i Norge primært Hæren). Les mer i Store norske leksikon hær Hæren landstridskrefter landforsvaret